Minister stuit die soustreinMinister Pravin Gordhan lewer sy begrotingtoespraak. Foto: GCIS Pravin Gordhan, minister van finansies, het Woensdag ŉ stokkie voor oorbodige spandering van belastinggeld gesteek. Hy het tydens sy halftermynhersiening van die begroting aangekondig dat die regering se amptelike voordele verminder gaan word en dat die helfte van die staatsdepartemente nie ŉ sent meer sal kry as waarvoor begroot is nie. In ooreenkoms met die kabinet moet die staat strenger riglyne hê met betrekking tot voertuie, verblyf en reiskostes, wat van toepassing sal wees op alle regeringsleiers, van ministers tot burgemeesters. Gordhan het gesê dié nuwe maatreëls sal van 1 Desember in werking tree en ŉ einde bring aan oorbesteding van amptelike kredietkaarte, peperduur voertuie, luukse hotelverblyf en opgraderings van kabinetslede se huise. Hy het aan verslaggewers gesê die reëls sal ook op die presidensie van toepassing wees. Lees meer oor die begroting hier.